gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl sv en sv fr de de gl gl gl gl gl gl gl es gl es ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PPdeG intenta nuclear arredor de Jiménez Morán unha alternativa a Xosé Manuel Baltar
Cuarta feira, 28 de setembro de 2022
CONGRESO DO PARTIDO POPULAR DE OURENSE
O “baltarismo” dá por feito que o alcalde de Verín xoga co apoio de Núñez Feijoo.
Redacción - 18:33 21/12/2009
Tags: congreso Ourense PP
Por moito que Alberto Núñez Feijoo insista en que vai ser neutral na pelexa pola presidencia do partido en Ourense, o núcleo dirixente do PPdeG ten as súas simpatías. De cara ao congreso provincial do 30 de xaneiro, as cartas xa están boca arriba e o alcalde de Verín, Jiménez Morán, confirmou que presentará batalla contra Xosé Manuel Baltar.
Morán afirma nun comunicado que a súa candidatura quere apostar por un cambio contando con todos os candidatos. No mesmo fai fincapé na súa independencia e que lle comunicou a Xosé Luís Baltar e a Núñez Feijoo a súa decisión. Porén, nos círculos baltaristas non cren que a dirección do PPdeG sexa allea a este movemento. Todo o contrario.
Jiménez Morán, ATS de profesión, é o acalde do concello con máis habitantes (algo máis de 14 mil) que gobernan os conservadores de Ourense. Pero, por que dá o paso adiante? Para os de Baltar o movemento está auspiciado pola cúpula do PPdeG. Jiménez Morán é membro do Consello da RTVG dende hai anos e figura na dirección dos “populares” galegos. Dende maio de 2005 encárgase da área de Acción Electoral do PPdeG.
Outras fontes consultadas lembran conflitos de tipo local que foron arrefriando a relación cos baltaristas. Catro meses antes dos últimos comicios locais, en xaneiro de 2007, un concelleiro do PP de Verín, Alberto Prieto, anunciaba que abandonaba a formación e a acta polas súas diferenzas con Jiménez Morán. Prieto, que era un partidario de Baltar, tivo que buscar acoubillo baixo siglas independentes. As eleccións reforzaron o papel de Jiménez Morán que recuperou a alcaldía e se converteu nun dos maiores referentes municipais do PP ourensán.
Mentres os de Baltar mostraba o seu enfado polo escaso peso do PP de Ourense no novo goberno, Núñez Feijoo dáballe un “premio” ao PP de Verín que non pasou desapercibido. A número dous de Jiménez Morán, Carmen Pardo, pasaba a ocupar a Secretaría Xeral de Turismo.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Rajoy acompañado de Jiménez Morán nun mítin en Verín
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto